הכל על - Exe Central
טיסות וחבילות מלונות השכרת רכב ספורט והופעות עזרה בתכנון חופשה דף הבית >> מדריד >> מלונות במדריד >> מלונות מומלצים במדריד >> מלונות ארבעה כוכבים מומלצים במדריד >> Exe Central הכל על מדריד
מלון אקסה סנטרל
כתובת: Mejía Lequerica, 10, Madrid City Centre | מדריד , ספרד
מומלץ לזוגות צעירים
למיקום המלון מלון אקסה סנטרל (Exe Central) הינו מלון בדרגת ארבעה כוכבים אשר ממוקם ברובע צ'ואקה (Chueca) התוסס של מדריד, אזור עשיר בבארים ובמסעדות (ראה מסעדות במדריד). בקרבת המלון אין הרבה אטרקציות תיירותיות, אך במרחק הליכה של 15 דקות תגיעו אל כל האתרים החשובים במדריד - כיכר ספרד (Plaza de Espana), פלאזה דה קולון (Plaza de Colón), הגראן ויה (Gran Via) ופלאזה פוארטה דל סול (Plaza Puerta del Sol). בנוסף קיימת תחנת מטרו ממש בסמוך למלון מה שהופך את המלון לנגיש מאוד לכל אתרי התיירות בעיר.
תחבורה: המלון נמצא כ300 מטרים מתחנת המטרו Alonso Martínez, בה עוברים קווים 4 (חום), 5 (ירוק) ו10 (כחול). כמו כן במרחק 250 מטרים נמצאת תחנת המטרו Tribunal, בה עוברים קווים 1 (תכלת) ו 10 (כחול). המלון מציע חדרי אירוח אופנתיים בצבעי לבן ואדום, ממוזגים וכוללים טלוויזיה, מיני בר, שולחן כתיבה, כספת וגישה חופשית לאינטרנט אלחוטי. בכל חדר קיים חדר רחצה פרטי ובו מוצרי טיפוח ללא תשלום ומייבש שיער. במלון קיים מרכז כושר לרשות האורחים, מרכז עסקים וישיבות ובר משקאות. דלפק הקבלה במקום פועל 24 שעות ביממה ומציע שירותי תיירות ושירותי השכמה. במלון 135 חדרים. חדרים ליחיד (במגוון גדלים), חדר זוגי (מיטה זוגית או שתי מיטות נפרדות), חדר לשלושה אורחים (חדר זוגי עם מיטה נוספת). קיימים חדרי משפחה וחדרים נגישים לבעלי מוגבלויות. דעה שלנו - מלון ארבעה כוכבים חדשני ועדכני במיקום נגיש לכל אתרי מדריד המרכזיים. מהביקורות עולה כי רמת הניקיון גבוהה וכי החדרים מאוד אסתטיים אך קטנים (יש הרבה סוגים אז שימו לב לגודל בעת ההזמנה). ביקורות לא טובות כל כך על צוות צעיר ולא מנוסה. המלון מתאים בעיקר לזוגות צעירים ולאנשי עסקים (קיים מבחר גדול לחדרי יחיד).